11. syyskuuta
Tapahtumia

1297 – Stirling Bridgen taistelu Skotlannin ja Englannin välillä Stirlingissä.
1565 – Osmanien valtakunnan joukot vetäytyivät Maltalta päättäen Maltan piirityksen.
1609 – Henry Hudson saapui Manhattanin saarelle ja tapasi siellä asuvia alkuperäiskansoja.
1697 – Pyhä liiga kukisti Osmanien valtakunnan suuren Turkin sodan viimeisessä suuressa taistelussa, Zentan taistelussa.
1708 – Ruotsin Kaarle XII pysäytti marssinsa Moskovan valloittamiseksi Smolenskin edustalla, mikä merkitsi käännekohtaa Suuressa Pohjan sodassa. Armeija kukistui yhdeksän kuukautta myöhemmin Pultavan taistelussa, ja Ruotsi lakkasi olemasta suurvalta.
1792 – Hope-timantti varastettiin yhdessä muiden Ranskan kruununjalokivien kanssa, kun kuusi miestä murtautui taloon, jossa niitä säilytettiin.
1914 – Toinen sortokausi: venäjän ja Venäjän historian opetusta Suomen oppikouluissa määrättiin lisättäväksi huomattavasti.
1922 – Turkki ja Neuvostoliitto ratifioivat ystävyyssopimuksen, niin sanotun Karsin sopimuksen.
1926 – Espanja erosi Kansainliitosta.
1927 – Italialainen anarkisti Gino Lucetti yritti murhata Mussolinin pommilla.
1940 – Välirauhan aika: ensimmäiset saksalaisten sotilaiden kauttakulkusopimuksen nojalla Suomeen saapuneet saksalaiset joukot nousivat maihin Vaasassa.
1941 – Toinen maailmansota: Yhdysvaltain laivasto määrättiin hyökkäämään Saksan laivaston sukellusveneitä vastaan.
1941 – Pentagonin rakennustyöt alkoivat.
1942 – Suomen Leijonan ritarikunta perustettiin.
1943 – Toinen maailmansota: saksalaiset joukot miehittivät Korsikan ja Kosovo-Metohijan.
1944 – Toinen maailmansota: ensimmäiset liittoutuneiden joukot ylittivät Saksan länsirajan. RAF:n pommituksessa ja sitä seuranneessa tulimyrskyssä kuoli Darmstadtissa 11 500 ihmistä.
1944 – Suomen päämajan edustaja everstiluutnantti Usko Haahti aloitti saksalaisten kanssa Rovaniemellä neuvottelut niin kutsutuista syysmanöövereistä.
1945 – Suomen eduskunta hyväksyi "lain sotaan syyllisten rankaisemisesta" äänin 129–11.
1955 – Euroopan ensimmäinen mormonikirkon temppeli vihittiin käyttöön Bernissä.
1960 – Riihimäki ”perustettiin” virallisesti.
1962 – The Beatles äänitti ensimmäisen singlensä "Love Me Don" Abbey Roadilla Lontoossa.
1969 – ”Liinamaa II”, tulopoliittinen kokonaisratkaisu, allekirjoitettiin.
1971 – Suomi esitti Saksan liittotasavallalle ja DDR:lle (Itä-Saksa) ns. Saksan-paketin, johon kuuluivat kummankin Saksan tunnustaminen, diplomaattisuhteiden solmiminen Suomen ja kummankin Saksan välillä, Saksojen tunnustus Suomen puolueettomuuspolitiikalle sekä Lapin sodan tuhojen selvittäminen ja korvaaminen.
1973 – Chilen sotilasvallankaappaus 1973; Augusto Pinochet kaappasi vallan Chilessä. Presidentti Salvador Allende sai surmansa kaappauksessa.
1981 – Kansainvälistä rauhanpäivää vietettiin ensimmäisen kerran.
1981 – Presidentti Urho Kekkonen jäi kuukauden pituiselle sairauslomalle. Pääministeri Mauno Koivisto ryhtyi hoitamaan tasavallan presidentin ja sisäministeri Eino Uusitalo pääministerin tehtäviä.
1982 – Ilmailu: 44 ihmistä sai surmansa Yhdysvaltain maavoimien Boeing CH-47 Chinook-sotilashelikopterin pudottua moottoritielle ilmailunäytöksessä Mannheimissa, Saksassa.
1982 – Kansainväliset joukot, jotka takasivat palestiinalaispakolaisten turvallisuuden Israelin hyökättyä Libanoniin vuonna 1982, poistuivat Beirutista. Viisi päivää myöhemmin Phalange-joukot teurastivat useita tuhansia pakolaisia Sabran ja Shatilan verilöylyssä.
1991 – Neuvostoliitto aloitti sotilaidensa kotiuttamisen Kuubasta.
1997 – Skotlanti äänesti oman parlamenttinsa uudelleen perustamisen puolesta Stirlingin sillan taistelun 700-vuotispäivänä, 290 vuotta Englannin kanssa kestäneen liiton jälkeen.
1997 – Nasan Mars Global Surveyor saavutti Marsin.
2001 – Syyskuun 11. päivän terroriteot. Joukko terroristeja kaappasi Yhdysvalloissa neljä lentokonetta, joista kaksi ohjattiin päin New Yorkissa sijaitsevia World Trade Centerin kaksoistorneja. Kolmas lentokone ajettiin päin Pentagonia Virginiassa lähellä Washingtonia, ja neljäs kone putosi maahan Pennsylvaniassa. Iskuissa kuoli yhteensä 3 000 ihmistä ja yli 6 000 loukkaantui. Iskujen seurauksena Yhdysvallat aloitti terrorismin vastaisen sodan.
2001 – Nettipokerihuone PokerStars avattiin.
2007 – Venäjä testasi kaikkien aikojen suurinta tavanomaista asetta, ATBIP:iä.
2012 – Yhdysvaltain konsulaattia vastaan hyökättiin Bengasissa, Libyassa.
2015 – Mekan nosturionnettomuudessa kuoli 111 ja loukkaantui 394 ihmistä.